Subject: בקשה רוחבית - דוחות ומידע גולמי
From: היחידה הממשלתית לחופש המידע <[email-masked]>
Date: Tue, 26 Aug 2025 07:05:55 +0000

שלום לכולם,

לאחרונה התקבלה בחלק ממשרדי הממשלה ויחידות הסמך בקשה רוחבית בנושא פרסום מידע גולמי לצד דוחות המפורסמים על ידי משרדי הממשלה ויחידות הסמך.

בבקשה התבקש המידע המפורט להלן:

  1.  רשימת הדוחות שפורסמו על ידי הרשות במהלך השנתיים האחרונות, שלהם צורף מידע גולמי בהתאם לנוהל היחידה הממשלתית לחופש המידע, לרבות ציון מועד פרסום הדוח ומועד פרסום המידע הגולמי.
  2.  תוכניות העבודה המשרדיות הנוגעות לפרסום מידע גולמי.
  3.  ככל שאין התייחסות לנושא זה בתוכנית העבודה המשרדית, התבקש לקבל את מלוא התיעוד והמידע הנוגע להנגשת מידע גולמי, לרבות פירוט פגישות ותכתובות בין גורמים במשרד בקשר להכנסת דרישה זו לתוכנית העבודה המשרדית.

זו הזדמנות מצוינת לרענן את הנחיית נוהל מס' 14<https://www.gov.il/BlobFolder/news/ny2024/he/freedom_of_information_ny2024.pdf> של היחידה בנושא פרסום מידע גולמי. לאחר הצגת העקרונות הכלליים שבנוהל, נתייחס באופן קונקרטי לבקשה שהוגשה.

נוהל פרסום מידע גולמי של היחידה, נולד מתוך הצורך לתקן מצב שבו משרדי הממשלה מפרסמים דו&quot;חות עיתיים, ללא החומר הגולמי עליו הדוחות התבססו, ובכך מונעים מהציבור לבצע שאילתות עצמאיות, להשוות למידע אחר, ובאופן כללי, לתחקר נתונים.

עיקרי הוראות הנוהל הן כמפורט:

        *   חובת פרסום- בעת פרסום דוח ע&quot;י משרד ממשלתי או אחת מיחידותיו, הכולל הצגת נתונים בדרך גרפית, טבלאית או אחרת, יפורסם בצמוד המידע הגולמי ששימש את היחידה המקצועית לצורך חיבור הדוח והצגת ממצאיו.
  1.  חריגים- המידע הגולמי לא יכלול נתונים שחל איסור למוסרם מכוח סעיף 9(א) לחוק חופש המידע, או על פי כל דין. כמו כן, המשרד רשאי שלא לפרסם מידע בהתבסס על סייגי סעיף 9(ב) לחוק, אך המידע הגולמי שיתפרסם לא יפחת ממה שהיה נמסר אילו הוגשה בקשה פרטנית לפי החוק.
  2.  צמצום פגיעה- כאשר חל סייג, יש להשמיט רק את החלק המינימלי הפוגע ולפרסם את יתר המידע בצירוף הערה מתאימה.
  3.  פורמט- המידע יפורסם בפורמט פתוח ונגיש לעיבוד חוזר, אם הדבר אינו אפשרי מסיבות טכנולוגיות מוכחות, ניתן לפרסם בפורמט המקורי או חלקי, ובלבד שלא תיווצר הטעיה.

המתווה היישומי ועיקרי הטמעת הנוהל:
  5.  פרסום מדורג- כל משרד חייב לפרסם מדי שנה לפחות שני דוחות בצירוף המידע הגולמי שלהם- דוחות המחויבים בחוק או דוחות פשוטים מבחינת מבנה הנתונים.
  6.  הטמעה בתוכנית העבודה- המשימה תיכנס כיעד רשמי בתוכנית העבודה של המשרד כדי  לקבל גיבוי מהנהלת המשרד ולאפשר בקרה ומעקב.
  7.  רציפות ושימור- המידע הגולמי שפורסם יצטבר מדי שנה ולא יוסר לתקופה של לפחות 7 שנים.

התייחסות קונקרטית לבקשה

  1.  הבקשה הנ&quot;ל לא מעלה מורכבות מיוחדת, והיא מתיישבת עם הוראות נוהל פרסום מידע גולמי, המפורסם באתר היחידה.

  2.  באשר לרשימת הדוחות שהתפרסמו על-ידי הרשות, לרבות פרטי המידע הגולמי- אין מניעה להעביר את הרשימה הכוללת קישורים, בנוסף לציון מועד פרסום הדו&quot;ח ומועד פרסום המידע הגולמי, כמבוקש. לתשומת לבכם, כי נוהל היחידה בנושא פורסם לפני כשנה אך המידע המבוקש הוא לתקופה של השנתיים האחרונות וככל שלא פורסמו דו&quot;חות יחד עם מידע גולמי, יש לציין בהתאם.

  3.  לעניין העברת תוכניות העבודה המשרדית הנוגעת לפרסום מידע גולמי- ככלל אין מניעה למסור מידע זה. ככל שפורסמה תכנית העבודה, הכוללת את נושא פרסום המידע הגולמי- ניתן להפנות את המבקש למקום הפרסום.

  4.  בכל הנוגע למסירת מידע על פגישות בין גורמים שונים במשרד- אין מניעה למסור מידע אודות פגישות בעלות אופי מקצועי אשר כולל את מועד הפגישה ונושאה, לרבות שמות הגורמים מטעם המשרד שהשתתפו בהן.

  5.  אשר לבקשה לקבלת תכתובות בין גורמי המשרד, יש לציין כי התכתבות או התייעצות פנימית לצורך קבלת החלטה, שאינה משקפת החלטה סופית, עשויה להיות מוגנת מכוח סעיף 9(ב)(4) לחוק חופש המידע, התשנ&quot;ח–1998. סעיף זה נועד להגן על שיח פנימי חופשי בין עובדי הרשות, המתחייב לשם גיבוש החלטה סופית. לפיכך, יש לבחון בכל מקרה קונקרטי את תחולת הסייג בהתאם לשיקולים ולאיזונים המקובלים בדין.

  6.  נציין, כי מאחר שהבקשה מתייחסת לנושא ממוקד ומוגדר- פרסום מידע גולמי מכוח נוהל היחידה- ככלל, אין אנו סבורים  כי נדרשת פה הקצאת משאבים בלתי סבירה לאסוף את המידע המבוקש.

בברכה,

חנאן עלי, עו&quot;ד
עוזרת ראשית-היחידה הממשלתית לחופש המידע
טל': 073-3927063
 <mailto:[email-masked]>  <https://www.facebook.com/FreedomOfInformationUnit/?ref=settings>  <http://index.justice.gov.il/Units/YechidatChofeshHameyda/Pages/default.aspx>

כחלק מהשירות שניתן לך אנו מזמינים אותך להיכנס לאתר 'כל זכות<http://www.kolzchut.org.il/justice>' -
כי יש לך את הזכות לדעת מהן הזכויות שלך!

From: [email-masked]<mailto:[email-masked]> &lt;[email-masked]<mailto:[email-masked]>&gt;
Sent: Sunday, August 17, 2025 12:50 PM
To: היחידה הממשלתית לחופש המידע‏ &lt;[email-masked]<mailto:[email-masked]>&gt;; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; Hofesh.Meida‏ &lt;[email-masked]<mailto:[email-masked]>&gt;; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; [email-masked]<mailto:[email-masked]>; hofesh.meida.apac‏ &lt;[email-masked]<mailto:[email-masked]>&gt;; [email-masked]<mailto:[email-masked]>
Subject: בקשת חופש מידע - דוחות ומידע גולמי

לכבוד
הממונים על חופש המידע, משרדי הממשלה ויחידות הסמך,

מוגשת בזאת בקשת חופש מידע  כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע&quot;ר), לשאת בדמי הטיפול עד לסך של 173 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).

נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן תקנות חופש המידע (אגרות), תשנ&quot;ט-1999<https://www.nevo.co.il/law_html/Law01/144M1_003.htm>. (ראו הוראות סעיף 6(ב) לתקנות הקובע את תכולת הפטור על: &quot;מידע שמבקש נציג של עמותה רשומה כמשמעותה בחוק העמותות, התש&quot;ם-1980, או חברה לתועלת הציבור כהגדרתה בחוק החברות, התשנ&quot;ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, &quot;מטרה ציבורית&quot; – כהגדרתה בסעיף 9(2)(ב) לפקודת מס הכנסה&quot;) .ראו גם את רשימת העמותות הפועלות לקידום מטרה ציבורית<https://www.justice.gov.il/Units/YechidatChofeshHameyda/Hakika/Pages/Nonprofit-Organization.aspx> כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.

אנו שמחים להסב את תשומת ליבכם כי מדריך חוק חופש המידע, בהוצאת הצלחה, מדריך מקוון ומקיף העוסק בהיבטים רבים של חופש מידע ובקשות חופש מידע, זמין בכתובת https://www.foiguide.org.il/ וניתן להיעזר בו במתן מענים על תשובות, כמו גם במהלך ניהול הליכים מכח חוק חופש המידע. ניתן אף להזמין מהדורה מודפסת של המדריך באמצעות האתר.

בקשה זו מוגשת באמצעות מערכת ניהול מידע חדשה. אופן הגשה זה נמצא בתקופת בחינה והרצה. החל מיום 1.5.2022 יוגשו מלוא בקשות הצלחה באמצעות מערכת זו ומאותה עת יש להשיב לענייני חופש מידע הנוגעים להצלחה לכתובת זו בלבד ([email-masked]<mailto:[email-masked]>)

נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:

נבקש לקבל את רשימת הדוחות שהתפרסמו על ידי הרשות במהלך השנתיים האחרונות שלהם צורפו פרטי המידע הגולמי כאמור בנוהל היחידה הממשלתית חופש המידע. זאת לרבות ציון מועד פרסום הדוח ומועד פרסום המידע הגולמי.

כמו כן נבקש לקבל את תוכניות העבודה המשרדית הנוגעת לפרסום מידע גולמי. ככל ואין בתוכנית העבודה המשרדית התייחסות זו, נבקש לקבל את מלוא התיעוד והמידע הנוגע להנגשת מידע גולמי וזאת לרבות פירוט פגישות ותכתובות בין גורמים כלשהם במשרד ולרבות בקשר לצורך הכנסת דרישה זו לתוכנית העבודה המשרדית.

נודה על אישור קבלת הבקשה ותחילת הטיפול בה בהתאם למועדים הקבועים בדין.

אני עומד לרשותכם בכל שאלה ו/או הבהרה בטלפון 054-4575220.

בברכה,

אלעד מן, יועמ&quot;ש הצלחה

הודעה זו נסרקה ואושרה ע&quot;י מערכות ההלבנה של משרד המשפטים